Жалба, подадена на 21 септември 2022 г. — Ferreira de Macedo Silva/Frontex
(Дело T-595/22)
Език на производството: английски
Страни
Жалбоподател: Carlos Miguel Ferreira de Macedo Silva (Серкал ду Алентежу, Португалия) (представител: L. Cosme Nunes Rolo, lawyer)
Ответник: Европейска агенция за гранична и брегова охрана
Искания
Жалбоподателят моли Общия съд:
да отмени решението от 29 август 2022 г. на заместник изпълнителния директор по въпросите на управлението на информацията и процесите на Европейската агенция за гранична и брегова охрана (Frontex) в качеството му на орган по назначаването да го освободи от длъжност преди изтичането на срока за изпитване като срочно нает служител в постоянния корпус, категория 1,
в случай на невъзможност за своевременно възстановяване на работа в група 8 да осъди Frontex да заплати всички разноски, свързани с изпълнението на петгодишния договор, както и разноските по делото.
Основания и основни доводи
Жалбоподателят изтъква две основания в подкрепа на жалбата:
първо основание: нарушение на принципа на защита на оправданите правни очаквания и нарушение на принципа на равно третиране в областта на заетостта (вж. Директива 2000/78/ЕО на Съвета от 27 ноември 2000 г.1 );
второ основание: нарушение на съществени процесуални правила, а също и на правото на добра администрация и правото на изслушване.
____________
1     Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите (ОВ L 303, 2000 г., стр. 16; Специално издание на български език, 2007 г., глава 5, том 6, стр. 7).